**ÜHISPROJEKTI „SÄRTSU JUURDE vol 2“ MINITAOTLUSVOOR**

Minivooru eesmärk on *« Vihmavarjuprojektide »* kaudu toetada projekti *Särtsu juurde* raames n.ö. rohujuuretasandil algatatud tegevusi elukeskkonna rikastamiseks, piirkonna tuntuse tõstmiseks, parandada koostööd, tagada traditsioonide jätkumine, võimestada kogukondi ja julgustada noori ise sündmusi korraldama.

Vihmavarjuprojekt on lihtsustatud võimalus tegevusi ellu viia MTÜ Partnerite poolt toetatuna. Partnerid kui « vihmavari » vastutab tegevuste abikõlbulikkuse, rahastuse ning aruandluse eest PRIAga. Taotleja roll on projekti tegevused kokkulepitud tingimustel ellu viia.

**TAOTLUSVOORU EESMÄRK:**

* Kogukondade/MTÜ-de võimekuse suurendamine
* Noorte poolt elluviidavate ja noortele suunatud tegevuste hoogustumine

**OOTAME PROJEKTE, MILLEGA SOOVITAKSE :**

- Võimendada, anda lisaväärtust ja uut hingamist kogukonnas juba toimuvatele traditsioonilistele tegevustele ja sündmustele . Eeldame, et toetus annab võimaluse lisada senisele traditsioonilisele sündmusele või tegevusele uue nüansi, mis on mingil moel esmakordne ja uudne.

- Ellu kutsuda uusi algatusi, mõtteid, ideid, mis rikastavad MTÜ Partnerid piirkonna kultuuri-, spordi- ja külaelu omanäoliste sündmuste ja tegevustega.

- Parandada omavahelist vahelist koostööd, kaasata rohkem kogukonna liikmeid

- Tõsta MTÜ-de tegevusvalmidust ja nn sisemist energiat, et vältida sädeinimeste läbipõlemist ning suurendada liikmete aktiivsust

**TINGIMUSED:**

*Taotluste esitamise tähtaeg on 04.-15.märts 2024.a..*

Projektide elluviimise tähtaeg on 31.detsember 2024.a.

Vabade eelarve vahendite olemasolul avatakse täiendav taotlusvoor.

*Minitaotlusvooru eelarve on 5 182 eurot*

*Toetuse suurus on 300-1500 eurot.*

*Toetuse määr on kuni 90%*

Omafinantseeringu kohta esitab MTÜ Partnerid arve taotlejale.

Taotlejaks võib olla MTÜ Partnerid piirkonnas (Haljala vald v.a. endine Vihula ala; Rakvere vald, Vinni vald v.a. endine Rägavere ja Laekvere ala; Viru-Nigula vald v.a. endine Aseri ala) tegutsev MTÜ, huvirühm, sõpruskond.

Tegevuste peamine sihtgrupp peab olema Partnerite piirkonna elanikud

**MIDA RAHASTAME JA MIDA MITTE:**

**Toetatavad tegevused:**

* Koolituste, õpitubade, kultuuriürituste jt sündmuste korraldamine
* Tegevusteks vajalike materjalide ostmine

Partnerid rahastab tegevusega seotud otseseid kulutusi: teavitus, ruumide/vahendite rent, lektori/esineja tasu, päeva juhtimine, tegevuste läbiviimine, transport, toitlustus, majutus, õppereis ning muud otseselt tegevuste eesmärkidega ja korraldamisega seotud kulud.

**Ei rahastata**:

* Investeeringuid põhivarasse (s.h. remondi-ja hooldustööd)
* Kulusid meentele, kingitustele, auhindadele
* Klassi-või kooliekskursioone ja õppekäike
* KOV-I tegevustoetusega vm toetusega samadele tegevustele tehtavaid kulusid

Planeeritav kulu peab olema mõistlik, põhjendatud, selge, üksikasjalikult kirjeldatud, majanduslikult otstarbekas ja toetuse eesmärgi saavautamiseks vajalik. Toetuse taotleja tagab kasutatava toetusraha otstarbeka ja säästliku kasutamise.

**TAOTLUSE ESITAMINE:**

Taotlusvooru tingimused on leitav **SÄRTSU JUURDE statuudist.**

Kohustuslikud dokumendid on **taotlusvorm** ja noorte poolt esitatud projektil mentori vabas vormis kirjutatud digiallkirjaga kinnituskiri.

Taotlus esitatakse digiallkirjastatult e-maili aadressile info@mtupartnerid.eu

MTÜ Partnerid juhatus otsustab taotluses kirjeldatud tegevuste vajalikkuse põhjenduse ja eelarve sobivuse alusel soovitud tegevuste elluviimise rahastamise ning kinnitab taotlejale eelarve tegevuste läbiviimiseks või teeb tagasilükkamise otsuse.

Tegevjuht annab taotlejale otsusest teada e-posti teel ning taotleja võib alustada tegevuse elluviimisega kohe peale koostööleppe sõlmimist Partneritega.

**PROJEKTI ELLUVIIMINE:**

Koostööleppes kinnitatakse projekti tegevused ja eelarve ning elluviimise tähtaeg. Toetusega elluviidavate tegevuste eest esitab teenusepakkuja arved otse Partneritele. Võimalikud eelarvevälised lisakulud katab taotleja omavahenditest.

**Taotlejale rahastusega kaasnevad kohustused:**

- Eelarve kasutamise ja tegevuskava jälgimine ;

- Kõik tegevuse elluviimise dokumendid (hinnapakkumised, arved, päevakavad, osalejate nimekirjad, flaierid, kutsed jms) peavad vastama LEADER määruse nõuetele ;

- Partnerid veebilehel tuleb avalikustada info toimuvate tegevuste kohta, selleks annab taotleja Partneritele vähemalt 7 päeva ette teada täpse tegevuse aja, koha ning päevakava

- Peale tegevuse elluviimist peab taotleja saatma Partneritele väikese kokkuvõtte toimunust, tulemustest ning jäädvustused (pildi-või videomaterjali) hiljemalt 7päeva peale ürituse toimumist.

- Kui eelarves on ka ürituse teavituse avaldamine ajalehes, sotsiaalmeedias vm, ei tohi unustada toetuse saamiseks vajaliku tähistuse olemasolu

- LEADER ning Partnerite tähistuse kasutamine ürituste jm tegevuste korraldamisel on kohustuslik

- Osalejate registreerimisleht peab sisaldama osaleja nime, esindatust (külaselts, ettevõte, klubi vms), kontakti (telefon või e-post) ning osaleja allkirja

- Massiürituse (festivalid, laadad jms) puhul ei pea osalejaid registreerima, registreeritakse ürituse korraldajad

- Kui tegevuse maksumus ilma käibemaksuta on üle 1000 euro, tuleb esitada hinnapakkumus, mis sisaldab teavet ostetava teenuse maksumuse ja koguse kohta

- Hinnapakkumus peab olema väljastatud MTÜ Partneritele ning sisaldama MTÜ Partnerid rekvisiite (kui ei ole kokkulepitud teisiti), hinnapakkuja nime, registrikoodi ja kontaktandmeid, väljastamise kuupäeva, toetatava tegevuse käibemaksuga ja käibemaksuta summat. Väljavalitud hinnapakkumus ei tohi olla põhjendamatult kõrge võrreldes tavaliselt sarnase tegevuse eest tasutava hinnaga

- Arved esitab teenusepakkuja MTÜ Partneritele aadressile elsa@mtupartnerid.eu.Arve sisu lepib eelnevalt kokku taotleja. Arve peab sisaldama: MTÜ Partnerid rekvisiite, arve esitaja nime, registrikoodi ja kontaktandmeid, arve nr ja väljastamise kuupäeva, tegevuse kirjeldust, ühikut ja ühiku hinda, käibemaksuga ja käibemaksuta maksumust

- Hinnapakkumuste ja arvete nõuetekohasuse eest vastutab taotleja

- MTÜ Partnerid maksab kulutuse välja üksnes abikõlblike, taotlejaga eelnevalt kokku lepitud kulude hüvitamiseks ja kui tegevused on elluviidud ning tegevuse elluviija on esitanud aruande ja tõendusmaterjalid ning tasunud omaosaluse Partneritele

- Partnerid väljastab omaosaluse arved, mis moodustavad vähemalt 10% või taotleja poolt taotlusega esitatud eelarve lubatud omaosaluse summa. Omaosaluse arve esitatakse taotleja poolt taotluses näidatud eraisikule/juriidilisele isikule.

- Kui tegevuste elluviimisel ei ole järgitud teavituse ja tähistamise nõudeid – ehk puudu on ettenähtud logod, osalejate nimekirjad ning tegevuste pildimaterjal – siis MTÜ Partnerid ei saa antud tegevust toetada ning juba teostatud tegevuse eest tasub 100% taotleja.

Partnerid omalt poolt nõustab projekti sisulist poolt, küsi alati nõu või abi MTÜ Partnerid büroost Laada 27 Rakvere, saada e-kiri aadressile info@mtupartnerid.eu või helistades 5286307

EDUKAT PROJEKTI ELLUVIIMIST!